Diari Oficial de la Generalitat Valenciana


Sumari del DOGV 4401, del 18-12-2002 (2002/13824)

Informació pública per la qual s'acorda la inscripció en el Registre de Fundacions de la CV, de les següents entitats: Fundació Isonomía de la Comunitat Valenciana, Fundació Bromera per al Foment de la Lectura de la Comunitat Valenciana, Fundació Chirivella Soriano de la Comunitat Valenciana, Fundación de la Comunidad Valenciana para Proteger y Mejorar la Calidad de Vida de las Personas Mayores de Bétera, Fundación de la Comunidad Valenciana Victoria Laporta Carbonell, y Fundación para la Investigación del Hospital Universitario La Fe de la Comunidad Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13915


Data del document
:   03-12-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

Informació pública per la qual s'acorda la inscripció en el Registre de Fundacions de la CV, de les següents entitats: Fundació Isonomía de la Comunitat Valenciana, Fundació Bromera per al Foment de la Lectura de la Comunitat Valenciana, Fundació Chirivella Soriano de la Comunitat Valenciana, Fundación de la Comunidad Valenciana para Proteger y Mejorar la Calidad de Vida de las Personas Mayores de Bétera, Fundación de la Comunidad Valenciana Victoria Laporta Carbonell, y Fundación para la Investigación del Hospital Universitario La Fe de la Comunidad Valenciana. [2002/13735]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat donar publicitat a l'existència i activitats de les fundacions, s'indica el següent:
  
Primer
  
Per Resolució de data 21 d'octubre de 2002, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana la Fundació Isonomia de la Comunitat Valenciana, i es va classificar de caràcter cívic, educatiu i científic.
  
Segons els articles 7, 8, 9, 10, 11, i 13 dels seus Estatuts, la Fundació té els següents objectius, activitats i beneficiaris:
  
La Fundació té per objecte promoure i prestar suport a la igualtat d'oportunitats entre hòmens i dones, així com d'altres col·lectius socialment, econòmicament, laboralment, educativament i culturalment desfavorits i/o susceptibles de sofrir discriminació, i fomentar les accions positives dels poders públics, per tal de contribuir a una societat millor.
  
Els objectius de la Fundació són els següents:
  
a) Obrir camps, interdisciplinaris, interrelacionats i interactius, d'investigació, estudi i acció des de la intervenció estructural, acadèmica, social, laboral, cultural, educativa, científica, filosòfica, empresarial i tecnològica, en què siguen sistemàticament sotmesos a prova els discursos i texts, resultats de les indagacions i els estudis mampresos i on, a més, simultàniament i sistemàticament, siga sotmesa a reflexió i anàlisi teòrica i discursiva cada pràctica realitzada en els camps d'acció de la Fundació.
  
b) Propiciar, potenciar i estabilitzar la interrelació universitat/societat - societat/universitat, en un context interdisciplinari i perifèric, en què es facilite la participació de les parts afectades, interessades i compromeses per les àrees temàtiques i les problemàtiques objecte d'estudi, investigació, docència i desenvolupament des de l'acció, inherent al compliment dels fins de la Fundació.
  
c) Articular marcs teòrics crítics, singulars i complexos, rigorosos i accessibles, interdisciplinaris i socialment compromesos, des de l'anàlisi de les experiències d'investigació i de les accions desenvolupades en la Fundació i per a la Fundació.
  
d) Crear fòrums d'interlocució, sostinguts des d'experiències pràctiques, en què participen programes, col·lectius i institucions, implicats en les investigacions, els estudis i les accions pràctiques i experiencials de les àrees temàtiques que vertebren la Fundació.
  
e) Obrir línies i camps d'investigació innovadors, des de la problemàtica social emergent als camps d'intervenció relacionats amb els fins de la Fundació.
  
f) Facilitar la recerca d'alternatives integrals i sinèrgics que revertisquen sobre la societat d'una manera directa, simètrica i recíproca, a través de les persones, col·lectius, agents i interlocutors socials i institucions que, simultàniament i paral·lelament, siguen subjectes i objecte d'investigació, estudi i acció de la Fundació.
  
g) Promoure la formació de la igualtat de gènere, en el context dels cursos de postgrau, així com en primer, segon i tercer cicle, i la formació de capacitació i reciclatge, des dels resultats obtinguts de les indagacions de camp, atenent les carències, les necessitats, les expectatives i els desigs derivats de les àrees temàtiques, col·lectius socials, entitats i subjectes, objecte de les investigacions i accions desenvolupades per la Fundació.
  
h) Implementar l'ús de les tecnologies de la informació i la comunicació, en tant que eines d'investigació, vehicles de programes de formació i divulgació, i utilitzar, transversalment, amb facilitadores de l'acostament espaciotemporal en les relacions interinstitucionals, interdisciplinàries, interprofessionals, interpersonals, per a reforçar i propiciar les relacions directes entre les persones, la relació corporal i la comunicació integral ?directa i virtual-, establida a través de les accions, les investigacions i els estudis desenvolupats per la Fundació.
  
i) Produir materials originals, múltiples i adequats a cada context, que difonguen, avaluen i donen testimoni de cada experiència i dels processos en què es desenvolupen les investigacions, els estudis i les accions mampreses per la Fundació.
  
j) Facilitar la recerca i el desenvolupament d'idees innovadores i l'articulació de nous paradigmes que actuen com a referents integradors d'un món més plural, just, simètric i equitatiu en què la reciprocitat, el respecte i el reconeixement de la diversitat siguen tres dels criteris irrenunciables que fonamente la Fundació.
  
k) Dotar-se d'una organització reticular, integral, sinèrgica, flexible, permeable i adequada per a abordar l'impacte dels canvis i les transformacions esdevingudes de l'entrada en la societat de la informació, dels moviments migratoris i de la incorporació de les dones en la vida pública, social, laboral, econòmica, científica i cultural, en igualtat de condicions.
  
L'enunciació dels citats objectius específics, no comporta obligació d'atendre tots i cadascun, ni dóna cap orde de prelació.
  
Així mateix, podran considerar igualment objectius específics, qualssevol altres que es consideren necessaris per al compliment dels objectius generals de la Fundació.
  
Objectius pràctics:
  
A. Potenciar l'acostament de la Universitat a les realitats socials de l'entorn físic, personal i geogràfic local.
  
B. Atraure les institucions públiques, les entitats d'ocupació i socials, els col·lectius socials, les comunitats humanes i les persones de l'entorn geogràfic de Castelló i les seues comarques, i geogràfic europeu, a la Universitat Jaume I.
  
C. Inserir la Universitat en l'àmbit europeu i intercanviar experiències i fomentar projectes amb altres des de la perspectiva de gènere.
  
D. Incentivar l'ampliació dels estudis i adequar-los a les distintes realitats i necessitats socials i culturals, vertebrades al voltant de la igualtat d'oportunitats i la no-discriminació.
  
E. Col·laborar en el desenvolupament dels valors i finalitats de la Universitat Jaume I perquè resulte una institució atractiva a l'estudiant.
  
F. Col·laborar en la millor formació de l'alumnat per tal de minimitzar els col·lectius de desocupació de llicenciats i llicenciades universitaris/universitàries.
  
G. Crear i potenciar nous perfils professionals, adequats a les expectatives europees i a les necessitats de la societat.
  
H. Col·laborar en la creació d'ocupació qualificada en benefici dels col·lectius afectats per la desigualtat i la discriminació.
  
I. Fomentar els estudis i investigacions, en les àrees de les ciències humanes, socials i culturals, des de la igualtat d'oportunitats i la-no discriminació.
  
J. Atendre en la mesura de les possibilitats, les demandes i les necessitats de la població, des de la perspectiva de la igualtat d'oportunitats i la no-discriminació, i obrir camps d'investigació i estudi sobre les relacions individuals, interpersonals, socials, i mediambientals.
  
K. Reflexionar sobre els paradigmes científics i/o culturals i realitzar propostes que, sostingudes des d'una ètica de mínims, beneficien el conjunt de la societat des de la perspectiva de la igualtat d'oportunitats i la-no discriminació.
  
L. Accedir a les distintes ajudes i subvencions públiques, locals, estatals, europees i internacionals.
  
M. Disposar d'un espai institucional, flexible, fluid i obert a qualsevol iniciativa, des del qual poder desenvolupar els fins de la Fundació.
  
N. Potenciar la imatge de la Universitat Jaume I com una institució innovadora, creativa, oberta a la societat, compromesa i rigorosa en la qualitat de les seues intervencions cientificopràctiques en el camp dels estudis, investigacions i accions relacionades amb les distintes realitats socials que afecten els fins de la Fundació.
  
O. Disposar d'un entramat reticular ampli, estable i actiu a nivell local, provincial, estatal, europeu i internacional lligat tant a universitats i institucions educatives i acadèmiques com de voluntariat (ONG, associacions, etc.).
  
P. Potenciar la realització d'idees creatives des de la seua posada en pràctica i facilitar la generació d'aquells projectes, les característiques dels quals no s'ajusten estrictament a les condicions establides per als projectes de I+D, i estiguen en sintonia amb els fins de la Fundació.
  
Q. Facilitar l'obertura i creació de nous estudis i línies d'investigació des de la perspectiva de la igualtat d'oportunitats i la no-discriminació.
  
R. Facilitar l'obertura i creació de noves ocupacions i professions des de la perspectiva de la igualtat d'oportunitats i la no-discriminació.
  
S. Facilitar la informació i l'accés a altres fonts de finançament públiques i privades, per a desenvolupar projectes, estimular la creació d'ocupació, realitzar productes, obrir negocis i/o crear servicis i empreses, des de la perspectiva de la igualtat d'oportunitats i la no-discriminació.
  
T. Contribuir a reduir les taxes de desocupació juvenil i universitària, des de la perspectiva de la igualtat d'oportunitats i la no-discriminació.
  
U. Fomentar actituds que no contribuïsquen a la violència quotidiana, des del camp d'actuació de la Fundació.
  
V. Disminuir la barrera entre el saber científic i el saber social, des del sotmetiment a prova de discursos i texts resultants de les indagacions científiques i sotmetre a la reflexió i l'anàlisi teòrica i discursiva les pràctiques socials afectades des dels fins de la Fundació.
  
L'enunciació dels citats objectius específics, no comporta obligació d'atendre'ls a tots i a cada un, ni atorga cap orde de prelació.
  
De la mateixa manera, tindran la consideració d'objectius pràctics, qualssevol altres que es consideren necessaris per al compliment dels fins de la Fundació.
  
La Fundació Isonomia, atenent les circumstàncies de cada moment, tindrà plena llibertat per a projectar la seua actuació a qualssevol de les finalitats expressades en els articles anteriors, segons els objectius concrets que, segons l'opinió del seu Patronat, resulten prioritaris.
  
Correspon al Patronat de la Fundació determinar la prioritat i, si cal, la manera com hauran de complir-se els fins i els objectius assenyalats.
  
El desenvolupament dels fins de la Fundació podrà efectuar-se, a través dels següents mitjans, que s'enumeren sense propòsit exhaustiu:
  
I. Per la Fundació Isonomia, directament, en instal·lacions pròpies o estranyes.
  
II. Per la Fundació Isonomia, a través de cadascun dels camps d'actuació que integren l'organització, ja siga directament o través de convenis, programes, iniciatives o qualsevol altre tipus de col·laboració amb altres entitats o institucions.
  
III. Per la Fundació Isonomia directament, des de la seua configuració integral, activant alguns o tots els seus camps d'actuació per al compliment dels seus fins.
  
IV. Per la Fundació Isonomia, a través de la gestió econòmica i administrativa de tota classe de projectes que, sense estar desenvolupats directament per la Fundació, els seus objectius coincidisquen amb els fins d'esta.
  
V. Per la Fundació Isonomia, a través de la dotació de beques per a estudiants, en funció de disponibilitats econòmiques.
  
VI. Per la Fundació Isonomia, a través de la dotació d'ajudes de caràcter social, per a les persones afectades per la desigualtat d'oportunitats i/o la discriminació, en funció de la disponibilitat econòmica.
  
VII. Per a totes aquelles vies que es consideren oportunes, en funció de la disponibilitat econòmica, per al compliment dels fins de la Fundació.
  
Segons l'article 13 estatutari seran beneficiaris de la Fundació:
  
1. En general, la Fundació Isonomia procurarà atendre i dirigir les seues accions al major sector de la població possible, fonamentalment a aquells sectors socials que tinguen condicions de desigualtat per raó de gènere.
  
2. Sempre que siga necessària la delimitació de les persones beneficiàries, s'atendran de manera principal en la selecció, els criteris exigibles per al perfecte compliment dels fins de l'activitat.
  
3. Ningú no podrà al·legar ni individualment ni col·lectivament davant de la Fundació Isonomia o el seu Patronat, cap dret a gaudir dels seus beneficis, abans que hagen sigut concedits, ni imposar la seua atribució a persones determinades.
  
4. La designació concreta de persones beneficiàries serà decidida lliurement pel Patronat o òrgan en què delegue, sense que es puguen exigir prestacions a la Fundació Isonomia al·legant qualsevol títol.
  
5. La Fundació atorgarà amb criteris d'imparcialitat, no discriminació i objectivitat els seus beneficis a les persones o entitats que reunint les condicions expressades anteriorment estime el Patronat que són legitimes creditores d'estos, d'acord amb les bases, normes o regles que establisca a l'efecte.
  
Segon
  
Per Resolució de data 24 d'octubre de 2002, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la Fundació Bromera per al Foment de la Lectura de la Comunitat Valenciana, i es va classificar de caràcter educatiu i cultural.
  
D'acord amb l'article 6 dels seus Estatuts, la Fundació té les següents finalitats i activitats:
  
La Fundació té per objecte el foment de la lectura, especialment la literària i formativa, entre la població valenciana. També són objecte de la Fundació el foment d'activitats relacionades amb la reflexió sobre el món del llibre, la literatura i la formació del professorat en les estratègies de foment de la lectura.
  
La Fundació tindrà especial interés a promoure la llengua pròpia dels valencians. Correspon al Patronat de la Fundació determinar la forma en què s'hauran de complir les finalitats enumerades en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà mitjançant l'organització d'activitats dirigides a l'àmbit educatiu, publicacions i formes d'actuació que el Patronat estime oportunes.
  
Conforme l'article 7 estatutari, serà potencial beneficiària de la Fundació la societat valenciana en particular i, també, la societat de la resta del nostre domini lingüístic. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunisquen les condicions expressades anteriorment i el Patronat considere que són legítimes mereixedores d'estos, d'acord amb les bases, normes o regles que establisca amb esta finalitat.
  
Tercer
  
Per Resolució de data 28 d'octubre de 2002, la secretària general de la Conselleria de Justícia i Administracions Públiques, va acordar inscriure, en el Registre de Fundacions de la Comunitat Valenciana, la Fundació Chirivella Soriano de la Comunitat Valenciana i classificar-la de caràcter educatiu i cultural.
  
Segons l'article 6 dels seus Estatuts la Fundació té per objecte la realització dels següents fins:
  
a) La promoció, divulgació i defensa de les manifestacions de l'esperit humà de tots els temps i països que continguen un sentit de progrés i modernitat (tant en el sentit ètic com estètic) i, particularment, de l'art contemporani en les seues diferents formes expressives.
  
b) L'exposició, preservació i divulgació al públic dels fons pictòrics que li siguen cedits temporalment.
  
c) L'organització d'estudis, seminaris, cursos, conferències, col·loquis, publicacions, exposicions i qualsevol activitat encaminada a l'educació artística i al perfeccionament de la sensibilitat estètica en relació amb els valors anteriorment citats.
  
d) La publicació de llibres, documents, pel·lícules, vídeos, etc. i la reproducció en les seues diferents formes d'obres de caràcter artístic, tot això subjecte al que dispose la legislació vigent.
  
e) La concessió de premis i beques per tal de contribuir al foment de vocacions d'artistes jóvens i a divulgar les seues obres.
  
Conforme l'article 7 estatutari seran beneficiaris de la Fundació tots els ciutadans que tinguen sensibilitat per les arts plàstiques.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, el Patronat estime que són legítims creditors d'estos, d'acord amb les bases, normes o regles que s'establisquen a l'efecte.
  
Ningú no podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.
  
Quart
  
Per Resolució de data 30 d'octubre de 2002, la secretària general de la Conselleria de Justícia i Administracions Públiques, va acordar inscriure, en el Registre de Fundacions de la Comunitat Valenciana, la Fundación de la Comunidad Valenciana para Proteger y Mejorar la Calidad de Vida de las Personas Mayores de Bétera, i classificar-la de caràcter assistencial.
  
Segons l'article 6 dels seus Estatuts la Fundació té per objecte la realització dels següents fins:
  
La Fundació té per objecte el desenvolupament, foment, gestió, i promoció d'activitats i servicis, amb els quals aconseguir la millor qualitat de vida i benestar de les persones majors.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa i en les condicions i termes que li corresponguen com a organització sense ànim de lucre.
  
El desenvolupament de l'objecte de la Fundació s'efectuarà a través d'alguna de les formes següents d'actuació:
  
- Gestió directa de les activitats i dels servicis a realitzar per la Fundació per si mateixa o mitjançant organisme exclusivament dependent d'esta en compliment dels seus fins.
  
- Gestió indirecta de les activitats i servicis a realitzar per la Fundació mitjançant concessió, arrendament i concert.
  
Conforme l'article 7 estatutari seran beneficiaris de la Fundació les persones majors del municipi. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, el Patronat estime que són legítims creditors d'estos, d'acord amb les bases, normes o regles que s'establisquen a l'efecte.
  
Ningú no podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.
  
Cinqué
  
Per Resolució de data 12 de novembre de 2002, la secretària general de la Conselleria de Justícia i Administracions Públiques, va acordar inscriure en el Registre de Fundacions de la Comunitat Valenciana la Fundación de la Comunitat Valenciana Victoria Laporta Carbonell, i classificar-la de caràcter mediambiental.
  
Segons l'article 6 dels seus Estatuts Fundació té per objecte la realització dels següents fins:
  
A) Promoció d'activitats culturals, medi ambientals, educatives, d'investigació i formatives de persones de qualsevol nacionalitat, cultura i nivell formatiu. Sempre que estes estiguen relacionades amb la conservació de la naturalesa.
  
B) Facilitar beques a estudiants, artistes, investigadors, artesans, graduats i grups de treball, relacionats amb el medi ambient i la conservació de la naturalesa.
  
C) Promoure i finançar la realització de treballs, estudis, projectes, informes i publicacions encaminades a suscitar iniciatives mediambientals.
  
D) Col·laborar amb altres entitats no lucratives que atenguen qualsevol tipus d'activitats de les anteriorment assenyalades.
  
E) Promocionar la creació d'aules, cursos, seminaris, escoles o centres de formació agrària, o qualsevol altra activitat relacionada amb la naturalesa.
  
F) Promoure activitats de creació d'albergs o zones de refugi d'espècies protegides d'animals.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les formes següents d'actuació:
  
A) Celebració de cursos, seminaris, convencions, jornades, o un altre tipus d'activitat que permeta el desenvolupament de les capacitats dels seus destinataris.
  
B) Manteniment de finques, centres o locals on es puguen celebrar les activitats de la Fundació.
  
Segons l'article 7 estatutari seran potencials beneficiaris de la Fundació totes les persones de qualsevol nacionalitat, que puguen ser beneficiàries de les activitats que organitze.
  
La Fundació, atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte. Ningú no podrà al·legar davant la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Sisé
  
Per Resolució de data 20 de novembre de 2002, la secretària general de la Conselleria de Justícia i Administracions Públiques, va acordar inscriure en el Registre de Fundacions de la Comunitat Valenciana, la Fundación para la Investigación del Hospital Universitario La Fe de la Comunidad Valenciana, i classificar-la de caràcter de foment de la investigació.
  
Segons l'article 5 dels seus Estatuts la Fundació tindrà com a finalitat, impulsar, promoure i afavorir la investigació científica i tècnica al si del Hospital Universitario La Fe de València i el seu centre d'investigacions.
  
Per a la consecució dels seus fins la Fundació desenvoluparà, entre altres, les següents activitats:
  
a) Promoure i establir les directrius estratègiques de la investigació biomèdica a l'Hospital Universitario La Fe.
  
b) Facilitar i promoure la docència i preparació dels postgraduats i investigadors per a la seua formació continuada, i complementar els plans generals de docència mèdica especialitzada acreditats a l'Hospital i els programes de docència postgraduada que hi ha a la Universitat.
  
c) Acreditar i garantir els projectes i processos d'investigació clínica a l'Hospital.
  
d) Cooperar mitjançant convenis i altres formes de concert amb organismes nacionals i internacionals, així com amb institucions sanitàries i docents, nacionals o estrangeres
  
e) Difondre a la societat els èxits científics i mèdics de l'Hospital Universitari La Fe.
  
f) Liderar i/o participar en projectes multicèntrics d'abast nacional o internacional.
  
g) Gestionar la investigació i els recursos resultants del seu desenvolupament, i orientar-los cap a les prioritats estratègiques de la investigació de l'Hospital Universitari La Fe.
  
h) Concedir beques i ajudes econòmiques per a la realització de la investigació en l'àmbit d'esta Fundació.
  
i) Garantir l'observança dels imperatius ètics i la deontologia professional.
  
j) Impulsar l'orientació de la investigació cap a la millora de la pràctica clínica i qualitat assistencial de l'Hospital Universitari La Fe.
  
k) Facilitar el finançament, l'administració i la gestió del procés d'investigació.
  
l) Realitzar qualsevol altre tipus d'activitats que, a juí del Patronat, siguen adequades per a la consecució dels objectius de la Fundació.
  
Segons l'article 6 dels Estatuts podran ser beneficiaris de la Fundació totes aquelles persones físiques o jurídiques que presenten un programa d'investigació, docència o cooperació dins dels objectius o finalitats de la Fundació i que, segons el Patronat, tinguen interés general, i, en particular, aquelles persones que siguen beneficiàries de projectes subvencionats per organisme públics.
  
En la determinació o selecció dels beneficiaris s'actuarà amb criteris d'imparcialitat, no discriminació i objectivitat.
  
Cap, ni individualment ni col·lectivament, no podrà al·legar, davant de la Fundació o els seus òrgans de govern, el dret a gaudir dels mencionats beneficis ni demandar que siguen atribuïts a determinada persona.
  
El Patronat aprovarà uns Estatuts del beneficiari en què figuraran els drets i obligacions dels beneficiaris per a cadascun dels programes d'investigació o docència. En particular, l'Estatut regularà: l'accés a la condició de beneficiari per part del personal de l'Hospital Universitari La Fe, la forma d'accés a la condició de beneficiari per part del personal extern i l'assignació de la propietat intel·lectual dels programes d'investigació, docència i cooperació.